ЗАПИСНИК

Са XV седнице Изборне комисије општине Сокобања одржане дана 24.11.2023. године у сали СО Сокобања са почетком у 13:00 часова.

Седници присуствују: председница Александра Марковић, заменик председника Никола Николић и чланови сталног састава: Душан Милетић, Александар Мијајловић, Зоран Шујица, Ђокић Саша, Никола Милић, Анђелковић Срђан заменици чланова сталног састава Богданић Драган, Стефан Вукић, Миловановић Радомир, Марија Милановић, Тања Алковић.

Седници присуствују и чланови проширеног састава за избор одборника Скупштине општине Сокобања: Исидор Крстић и Славица Миловановић.

Седници не присуствује заменици чланова проширеног састава Бојан Васић и Крстивоје Милановић.

Седници присуствује Бојана Ћирић секретар, комисије која води записник и Милена Раденковић-Гаћеша, заменик секретара.

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Председник комисије je обавестила присутне да је најављена предаја изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ.

У 13:04 часова у просторију велике сали СО Сокобања приступио је Славољуб Ћирковић као овлашћени подносилац по Споразуму о образовању ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ и донео изборну листу са документцијом.

Председник Комисије је од овлашћеног представника ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ, Славољубa Ћирковића у 13:08 часова, преузео изборну листу и пратећу документацију. Изборна листа ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ је у два примерка оверена печатом и штамбиљем Изборне комисије и заведена у скраћени деловодник. Један примерак је уручен овлашћеном представнику, а један примерак je задржан од стране комисије. Констатовано је да је предата следећа документација:

1. Споразум о образовању групе грађана за учешће на изборима за одборника Скупштине општине Сокобања на изборима расписаним за 17. децембар 2023. године у једном примерку у оригиналу УОП- II: 2666-2023 од 17.11.2023. године.
2. Анекс споразума УОП- II: 2667-2023 од 24.11.2023. године.
3. Примерак сагласности Милорада Гавриловића УОП- I: 1660-2023 од 24.11.2023. године у оригиналу.
4. ЦД на коме се, према речима подносиоца налазе Образац ЛИОСБ-1/23 и списак бирача Образац ЛИОСБ-4/23 у штампаној форми, у једном примерку
5. Изјава о коришћењу средстава
6. Образац Изборна листа кандидата за одборнике Скупштине општине Сокобања (Образац ЛИОСБ-1/23) у писменој форми
7. Писмене сагласности сваког кандидата одборника да прихвата да буде кандидат за одборника, на Обрасцу ЛИОСБ-2/23 у 25 примерака;
8. Исправе о очитаној личној карти са микроконтролером (чипом), односно фотокопија личне карте без микроконтролера, за сваког кандидата за одборника у 25 примерака;
9. 228 оверених изјава бирача да подржавају изборну листу, на Обрасцу ЛИОСБ-3/23, по речима овлашћеног подносиоца;
10. Списак бирача који су потписали поднете изјаве да подржавају изборну листу, на Обрасцу ЛИОСБ -4/23, у једном примерку у штаманом облику;

Након тога овлашћени представник је напустио седницу у 13:10 сати, а Комисија је наставила са радом.

Председник комисије предложила је, а комисија једногласно усвојила следећи

ДНЕВНИ РЕД

1. Разматрање примљене изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ подносиоца изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ;

2. Одлучивање по изборној листи ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ, подносиоца изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ.

ТОК СЕДНИЦЕ

1. Комисија је приступила утврђивању чињеничног стања и обради документације.

Комисија је утврдила следеће:

Увидом у Споразум о образовању групе грађана за учешће на изборима за одборника Скупштине општине Сокобања на изборима расписаним за 17. децембар 2023. године у једном примерку у оригиналу УОП- II: 2666-2023 од 17.11.2023. године и Анекс споразума УОП- II: 2667-2023 од 24.11.2023. године утврђено је да је изборна листа достављена од стране овлашћеног лица, на прописаном образцу ЛИОСБ-1/23, на изборној листи је 25 кандидата за одборника од којих су међу сваких пет кандидата по редоследу на листи по два кандидата припадника мање заступљеног пола. Назив изборне листе и назив подносиоца су уписани у складу са означеним споразумом. Увидом у поднети материјал, утврђено је да је неправилно попуњен образац ЛИОСБ-1/23 – Изборна листа, за кандидата за одборника Наташу Милисављевић, под редним бројем 25, на коме није уписан тачан, исправан јединствени матични број грађана.

Споразум и анекс споразума потписала су и оверила десет бирача код јавног бележника. Увидом у документацију утврђено је да су испуњени услови предвиђени одредбом чл. 65 Закона о избору народних посланика. Увидом у сагласност физичког лица Милорада Гавриловића утврђено је да је у овом акту садржана сагласност предвиђена одредбом члана 42. став 1. тачка 5. и 11.

Упоредним прегледом сагласности сваког кандидата за одборника да прихвата да буде кандидат за одборника, достављене изборне листе и личних карата Изборна комисија је утврдила да је неправилно попуњен образац ЛИОСБ-2/23 - Сагласности кандидата за одборника за кандидата Наташу Милисављевић, под редним бројрм 25, на коме није уписан тачан, исправан јединствени матични број грађана.

Преостале 24 сагласности кандидата за одборнике садрже њихово име, презиме, ЈМБГ, занимање, место и адресу пребивалишта и подаци у наведеним исправама подударају са подацима у изборној листи.

Писмене сагласности сваког кандидата да прихвата да буде кандидат за одборника поднете су на прописаном обрасцу ЛИОСБ-2/23.

Такође, за одборника Наташу Милисављевић, није достављена важећа лична карта са микроконтролером (чипом), односно исправа о очитаној личној карти, чији рок важења није истекао.

Након провере, сагласности сваког кандидата одборника да прихвата да буде кандидат за одборника и изборне листе, заменик секретара Милена Раденковић Гаћеша и заменик члана Марија Милановић су раднику Општинске управе задуженом за вођење бирачког списка предали ЦД са изборном листом кандидата ради провере у систему Једнинственoг бирачкoг спискa.

Комисији је предочена садржина извештаја о извршеној провери на основу које 24 кандидата са листе за одборника испуњавају услове предвиђене законом, док један од кандидата није прихваћен и не испуњава услове.

Затим је Комисија приступила провери списка бирача који су подржали изборну листу са паралелном провером изјава бирача да подржавају изборну листу.

Приликом ове провере утврђено је да је поднето укупно 228 изјава.

Изјаве бирача да подржавају изборну листу кандидата за одборнике Скупштине општине Сокобања поднете су на прописаном обрасцу ЛИОСБ-3/23, сложене по азбучном реду презимена и садрже печат и потпис овлашћеног оверитеља.

Увидом у образац ЛИОСБ-4/23 – Списак бирача који својим потписима подржавају изборну листу кандидата за одборнике Скупштине општине Сокобања утврђено је да достављен образац у папирној форми садржи све потребне елементе.

Затим је раднику Општинске управе задуженом за вођење бирачког списка од стране заменика секретара Милене Раденковић Гаћеше и заменика члана Марије Милановић предат ЦД са списком бирача који су својим потписима подржали наведену изборну листу .

Увидом у образац ЛИОСБ - 4/23 – Списак бирача који својим потписима подржавају изборну листу кандидата за одборнике Скупштине општине Сокобања достављен у електронској форми утврђено је након извршене провере од стране радника Општинске управе задуженог за вођење бирачког списка и достављен је извештај.

Провером кроз систем Јединственог бирачког списка утврђено је да је одбијено укупно 2, а због тога што се њихово пребивалиште налази на територији друге ЈЛС, 200 бирача прихваћено, а осталих 26 лица није обрађено.

На основу свега напред наведеног, утврђених недостатака Председник Комисије је предложила, а Комисија је једногласно (9 „ЗА“) у 14:03 часова донела

**З А К Љ У Ч А К**

1. **НАЛАЖЕ СЕ** ГРУПИ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ, подносиоцу изборне листе кандидата за одборнике Скупштине општине Сокобања под називом ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ, да најкасније у року од 48 часова од часа обајављивања овог закључка на веб-презентацији Републичке изборне комисије, откоткони утврђене недостатке и то тако што ће:

* доставити измењен образац ЛИОСБ-1/23 – Изборна листа кандидата за одборнике и то тако што ће исти садржати исправно уписан јединствени матични број грађана у одговарајућем пољу за кандидата под редним бројем 25;
* доставити исправно попуњен образац ЛИОСБ-2/23 - Сагласност кандидата за одборника за кандидата Наташу Милисављевић и то тако што ће иста садржати исправно уписан јединствени матични број грађана у одговарајућем пољу.
* за кандидата за одборника под редним бројем 25, Наташу Милисављевић,доставити исправу о очитаној личној карти, чији рок важења није истекао.

1. Ако подносилац Изборне листе не отклони недостаке на које му се указује овим закључком Изборна комисија општине Сокобања ће у року од 24 часа од истека рока за поступање донети решење којим одбија да прогласи поднету изборну листу.
2. Овај Закључак објавити на веб – презентацији Републичке изборне комисије и веб – презентацији општине Сокобања.

Отправак Закључка представља саставни део записника.

Завршено у 14:04 часова

ЗАПИСНИК ВОДИЛА ПРЕДСЕДНИК

Бојана Ћирић, секретар с.р. Александра Марковић с.р.